Bor (Srbsko)

Bor () je mesto vo východnom Srbsku v pohorí tzv. Srbských Karpát. Je priemyselným mestom a administratívnym centrom Borského okruhu. Má celkom 34 160 obyvateľov.

Samotné mesto sa nachádza v hlbokých lesoch, avšak je tiež obklopené celým radom povrchových baní na ťažbu medi a takisto aj zlievarní. Ťažba tejto rudy bola zahájená v Bore a jeho okolí v roku 1904, kedy licenciu na ťažbu tejto suroviny získala jedna francúzska spoločnosť. Za viac ako sto rokov od tej doby sa Bor rozrástol z obyčajnej dediny do veľkosti mesta s niekoľkými desiatkami tisíc obyvateľov. Štatút mesta získal Bor v roku 1945 a o takmer dva roky neskôr prekročil hranicu desaťtisíc obyvateľov. Spoločnosť na ťažbu a spracovanie medi bola znárodnená a v 80. rokoch vďaka exportu do krajín Západnej Európy zažilo mesto svoj najväčší rozvoj. Priemysel sa však po rozpade SFRJ dostal do ťažkého útlmu.

 Partnerské mestá
 Bar, Čierna Hora
 Chmeľnyckyj, Ukrajina
 Kitwe, Zambia
 Le Creusot, Francúzsko
 Vraca , Bulharsko

 Iné projekty 

 Zdroj 

Kategória:Mestá v Srbsku